《题朱惟四新构峡山清音楼二首 其一》
明代·邓云霄

岩栖不用买山金，新构危楼面碧岑。静对飞泉鸣片玉，如听仙碧响空林。

潺湲入夜醒尘梦，淅沥乘风和朗吟。最爱禅堂钟磬寂，四山猿鸟尽知音。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。